На основу члана 59. Закона о јавним предузећима (''Службени гласник РС'', број 15/2016), члана 37. Статута Града Ниша ("Службени лист Града Ниша", број 88/2008) и члана 14. Одлуке о оснивању Јавног комуналног предузећа Дирекција за јавни превоз Града Ниша ("Службени лист Града Ниша", број 51/2013-пречишћен текст),

Скупштина Града Ниша, на седници одржаној 2016. године, донела је

Р Е Ш Е Њ Е

I

**Даје се сагласност** на Програм о изменама и допунама Програма пословања ЈКП Дирекција за јавни превоз Града Ниша за 2016. годину број 1692/16, који је донео Надзорни одбор овог предузећа на седници одржаној 16.06.2016. године.

II

Решење доставити: Јавном комуналном предузећу Дирекција за јавни

превоз Града Ниша, Управи за комуналне делатности, енергетику и саобраћај, Управи за финансије, изворне приходе локалне самоуправе и јавне набавке и Министарству привреде Републике Србије.

Број:

У Нишу,

СКУПШТИНА ГРАДА НИША

ПРЕДСЕДНИК

Мр Раде Рајковић

ОБРАЗЛОЖЕЊЕ

Надзорни одбор Јавног комуналног предузећа Дирекција за јавни превоз Града Ниша на седници одржаној 16.06.2016. године донео је Програм о изменама и допунама Програма пословања ЈКП Дирекција за јавни превоз Града Ниша за 2016. годину број 1692/16 и исти је достављен Управи за комуналне делатности, енергетику и саобраћај на даљи поступак, у циљу добијања сагласности Скупштине Града као оснивача.

Након доношења Програма пословања ЈКП Дирекција за јавни превоз Града Ниша за 2016. годину битно су се промениле околности у којима предузеће послује. Наиме, донета је Одлука о максималном броју запослених на неодређено време у систему јавног сектора Града Ниша за 2015. годину ("Службени лист Града Ниша", број 106/2015), на основу које је донет нови акт о унутрашњој организацији и систематизацији послова, којим је број систематизованих радних места смањен од 213 на 138. Новим

Закон о радном времену посаде возила у друмском превозу и тахографима (''Службени гласник РС'', број 96/2015) посебно је дефинисано радно време ове категорије запослених. Правилником о обрасцима тромесечних извештаја о реализацији годишњег, односно трогодишњег програма пословања јавних предузећа (''Службени гласник РС'', број 36/2016) је утврђено да се обрасци из овог Правилника попуњавају кумулативно, са почетком календарске године, за разлику од већине образаца у програму пословања који су попуњавани са подацима за сваки квартал појединачно. Извршном судском пресудом један од запослених је морао да буде распоређен на послове са коефицијентом који је знатно већи у односу на коефицијент за послове на које је претходно био распоређен, а на основу кога је планирана маса за исплату зарада у 2016. години.

Програмом о изменама и допунама Програма пословања ЈКП Дирекција за јавни превоз Града Ниша за 2016. годину, у складу са Међународним стадардима финансијског извештавања за мала и средња предузећа, брисани су планирани приходи од донација у 2016. години, пошто је укупна вредност преузетих аутобуса и путничког аутомобила без накнаде од ЈП ''Аеродром Ниш'' призната као приход у 2015. години.

После детаљнијег сагледавања планираних прихода, овим изменама и допунама су повећани планирани приходи од продаје производа и услуга, тако да се укупан износ планираних прихода предузећа за 2016. годину смањује за 5.980.000 динара, па се предложеним изменама смањују и планирани трошкови предузећа, а промене у висини појединих категорија трошкова су приказане у одговарајућој табели.

Имајући у виду досадашњу реализацију, на позицији трошкови горива и мазива планирано је смањење у износу од 5.642.000 динара.

Да би систем GPS/GPRS за праћење возила у јавном градском и приградском превозу путника на територији града Ниша био компатибилан планирана је набавка 87 NFC уређаја, који ће бити уграђени у уређаје за праћење возила у износу од 1.100.000 динара.

Како два запослена током 2016. године одлазе у пензију, а са четворо запослених на одређено време ће предузеће раскинути радни однос због истека уговора о раду, планирано је од септембра месеца ангажовање четворо лица по уговорима о привременим и повременим пословима. Трошкови по основу ових уговора планирани су у износу од 724.000 динара, а на име трошкова отпремнина планиран је износ од 500.000 динара.

Досадашња реализација трошкова по основу уговора са превозницима који обављају делатност градског и приградског превоза путника пружа основ за њихово смањење у износу од 3.200.000 динара.

У циљу избегавања ризика од провала, крађа, оштећења возила, као и у циљу обезбеђења путника и возног особља, боље продаје карата и контроле рада возача и кондуктера, планиран је закуп видео опреме за 12 аутобуса у износу од 490.000 динара.

Такође је, у складу са рачуноводственим прописима извршено пребацивање трошкова легализације софтвера са једног на други конто, а смањени су и планирани трошкови амортизације за 3.000.000 динара, док су трошкови услуга заступања повећани за још 500.000 динара.

Услед наведених измена дошло је и до промена у одговарајућим деловима Програма пословања како је приказано у Програму о изменама и допунама Програма пословања ЈКП Дирекција за јавни превоз Града Ниша за 2016. годину.

Управа за финансије, изворне приходе локалне самоуправе и јавне набавке, на Програм о изменама и допунама Програма пословања ЈКП Дирекција за јавни превоз Града Ниша за 2016. годину дала је позитивно мишљење број 11-1186/2016 од 07.07.2016. године.

Управа за комуналне делатности, енергетику и саобраћај, је разматрајући достављени Програм, утврдила да је исти сачињен у складу са важећом процедуром и предлаже доношење решења као у диспозитиву.

УПРАВА ЗА КОМУНАЛНЕ ДЕЛАТНОСТИ,

ЕНЕРГЕТИКУ И САОБРАЋАЈ

НАЧЕЛНИК

Миодраг Брешковић